Diari Oficial de la Generalitat Valenciana


Sumari del DOGV 8210, del 11-01-2018 (2017/11054)

Notificació de la sentència dictada en el procediment ordinari número 538/2014.
-------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11865


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment ordinari número 538/2014. [2017/11606]  
Demandant: Cooperativa Avícola y Ganadera de Burgos.  
Procurador: Vicente Adam Herrero.  
Demandat: La Canaleta Consultors, SL.  
En aquest procediment ordinari, seguit a instàncies de Cooperativa Avícola y Ganadera de Burgos contra La Canaleta Consultors, SL, s'ha dictat la sentència que, literalment, diu el següent:  
  
«Sentència número 234/2017  
Massamagrell, 30 de novembre de 2017  
Francisca Peris Villagrasa, jutgessa de reforç del Jutjat de Primera Instància i Instrucció número 1 d'aquesta ciutat i partit judicial, he vist aquestes actuacions de judici ordinari, registrades amb el número 538/2014, promogudes per Cooperativa Avícola y Ganadera de Burgos, representada pel procurador dels tribunals Vicente Adam Herrero i assistida pel lletrat Ángel García Bartolomé, contra La Canaleta Consultors, SL, en situació processal de rebel·lia, sobre la resolució d'un contracte i la reclamació d'una quantitat per indemnització de danys i perjudicis.  
  
Antecedents de fet  
Primer. El procurador dels tribunals demandant, en el nom i representació acreditats, va formular davant d'aquest jutjat una demanda de judici ordinari en l'exercici d'una acció de resolució de contracte i reclamació d'una quantitat per indemnització de danys i perjudicis. En la demanda va al·legar, en suport de les seues pretensions, els fets i fonaments de dret que va considerar aplicables al cas i acabava sol·licitant al jutjat que es dictara una sentència per la qual:  
1. Es declare la resolució del contracte que tenien subscrit les parts i elevat a públic a través d'una escriptura de reconeixement de deute atorgada el 23 de febrer de 2011 a causa de l'incompliment de les obligacions que s'hi recullen de la part demandada.  
2. Es condemne la part contrària a pagar sis mil tres-cents cinquanta-set euros i setanta-tres cèntims (6.357,73 euros), quantitat pendent de regularització, més els interessos generats pel temps transcorregut  
  
3. I en tota cas, condemne els demandats a pagar les costes d'aquest judici.  
Segon. Una vegada admesa a tràmit la demanda, es va traslladar a la demandada perquè compareguera i contestara a la demanda en el termini de 20 dies. Després d'haver transcorregut el termini legalment establit sense atendre el tràmit de contestació la part demandada, per mitjà d'una diligència d'ordenació de 20 de juny de 2017, i d'acord amb el que estableix l'article 496.1 de la Llei d'enjudiciament civil, el demandat va ser declarat en situació de rebel·lia processal.  
Tercer. Convocades les parts a la preceptiva audiència al judici que indica la llei, i en arribar el dia assenyalat, únicament hi va comparéixer la part demandant degudament assistida i representada.  
Després de ratificar la seua demanda, va proposar com a prova la documental per reproduïda, i va sol·licitar conforme a l'article 429.8 de la Llei d'enjudiciament civil, que es dictara una sentència sense necessitat de celebració del juí, cosa que va ser acordat pel tribunal, i per aquesta raó, una vegada admesa la prova proposada, es van declarar les actuacions vistes per a sentència.  
Quart. En la tramitació d'aquestes actuacions s'han observat les formalitats legals.  
  
Dispositiva  
Estime íntegrament la demanda presentada pel procurador dels tribunals Vicente Adam Herrero, en nom i representació de Cooperativa Avícola y Ganadera de Burgos, contra La Canaleta Consultors, SL, en situació de rebel·lia processal, i en conseqüència, condemne la demandada a pagar, a l'actora, la quantitat de 6.357,73 euros, més l'interés legal.  
Tot això amb la imposició expressa de costes a la part demandada  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació segons disposen els articles 455 i següents de la Llei d'enjudiciament civil, que cal interposar davant d'aquest jutjat en el termini de 20 dies, comptats des de la notificació.  
Aquesta és la meua sentència, que pronuncie, mane i firme Francisca Peris Villagrasa, jutgessa de reforç del Jutjat de Primera Instància i Instrucció número 1 de Massamagrell.»  
I atés que el demandat, La Canaleta Consultors, SL, es troba en parador ignorat, expedisc aquest edicte a fi que li valga de notificació de forma deguda.  
  
Massamagrell, 30 de novembre de 2017.- La lletrada de l'Administració de justícia: María Sofía Parrilla Galdón.